Efter tre nederlag i tre kampe var Frederikshavn White Hawks dømt ude på forhånd og da holdene mødtes tirsdag, var der ikke mange andre end holdets fans i Scanel Arena, der troede på at nordjyderne kunne holde SønderjyskE væk fra den finaleplads, der er på spil. Men jo, det kunne de. Med en sejr på 5-3 tog White Hawks den første af fire matchbolde fra SønderjyskE. Sejren blev grundlagt i anden periode hvor Frederikshavn White Hawks på to mål af Lasse Lassen, et af Adam Miller og et af Mathias Bau fik måltavlen til at skifte fra 1-1 efter første periode til 5-2 efter anden periode. I tredje periode kunne Frederikshavn køre sejren hjem på cruise control, og så gjorde det ikke så meget at Mads O. Lund reducerede til 5-3 for SønderjyskE. Næste kamp hvor SønderjyskE igen har chancen for at sikre finalepladsen, spilles fredag aften klokken 19.30 i Vojens.
Med en 5-3-sejr over SønderjyskE tirsdag holder Frederikshavn White Hawks liv i håbet om en finaleplads.